open-index/open-wikipedia-markdown huggingface dataset:
স্যাম মেন্ডেজ

থাম্ব|২০১৩ সালে ''চার্লি অ্যান্ড দ্য চকলেট ফ্যাক্টরি'' মঞ্চনাটকের উদ্বোধনী রাতে মেন্ডেজ

**স্যামুয়েল আলেকজান্ডার মেন্ডেজ**, সিবিই (; জন্ম: ১ আগস্ট ১৯৬৫) হলেন একজন ইংরেজ মঞ্চ ও চলচ্চিত্র পরিচালক। তিনি নাট্যধর্মী *[[অ্যামেরিকান বিউটি (১৯৯৯-এর চলচ্চিত্র)|আমেরিকান বিউটি]]* (১৯৯৯) চলচ্চিত্র নির্মাণ করে শ্রেষ্ঠ পরিচালনার জন্য একাডেমি পুরস্কার ও গোল্ডেন গ্লোব পুরস্কার অর্জন করেন। এছাড়া তিনি অপরাধমূলক *রোড টু পার্ডিশন* (২০০২) ও জেমস বন্ড চলচ্চিত্র ধারাবাহিকের *[[স্কাইফল]]* (২০১২) ও *[[স্পেক্টার]]* (২০১৫) চলচ্চিত্র পরিচালনার জন্য সমধিক পরিচিতি অর্জন করেন।

তিনি *কাবারেট* (১৯৯৪), *অলিভার!* (১৯৯৪), *কোম্পানি* (১৯৯৫) ও *জিপসি* (২০০৩) সঙ্গীতধর্মী মঞ্চনাটকের নির্দেশনার জন্য পরিচিত। তিনি ওয়েস্ট এন্ড মঞ্চে প্রথমবারের মত সঙ্গীতধর্মী *চার্লি অ্যান্ড দ্য চকলেট ফ্যাক্টরি* (২০১৩) মঞ্চনাটক পরিচালনা করেন।

নাট্যকলায় অবদানের জন্য ২০০০ সালে রাণী দ্বিতীয় এলিজাবেথ মেন্ডেজকে কমান্ডার অব দি অর্ডার অব দ্য ব্রিটিশ এম্পায়ারে ভূষিত করেন এবং একই বছর তিনি জার্মানির হামবুর্গের আলফ্রেড ট্যোফার ফাউন্ডেশন থেকে শেকসপিয়ার পুরস্কার লাভ করেন। ২০০৫ সালে তিনি গ্রেট ব্রিটেনের ডিরেক্টরস গিল্ড থেকে আজীবন সম্মাননা পুরস্কার অর্জন করেন। ২০০৮ সালে *[[দ্য ডেইলি টেলিগ্রাফ]]* "ব্রিটিশ সংস্কৃতির ১০০ প্রভাবশালী ব্যক্তি" তালিকায় তাকে ১৫তম স্থান প্রদান করে।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালীয় বংশোদ্ভূত ইংরেজ ব্যক্তি
বিষয়শ্রেণী:ইহুদি বংশোদ্ভূত ইংরেজ ব্যক্তি
বিষয়শ্রেণী:ত্রিনিদাদ ও টোবাগো বংশোদ্ভূত ইংরেজ ব্যক্তি
বিষয়শ্রেণী:পর্তুগিজ বংশোদ্ভূত ইংরেজ ব্যক্তি
বিষয়শ্রেণী:ইংরেজ চলচ্চিত্র পরিচালক
বিষয়শ্রেণী:ইংরেজ মঞ্চ পরিচালক
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:জেমস বন্ড চলচ্চিত্র পরিচালক
বিষয়শ্রেণী:মারপিঠধর্মী চলচ্চিত্র পরিচালক
বিষয়শ্রেণী:মার্কিন যুক্তরাষ্ট্রে ইংরেজ প্রবাসী
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:ইভনিং স্ট্যান্ডার্ড পুরস্কার বিজয়ী
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:এম্পায়ার পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
বিষয়শ্রেণী:টনি পুরস্কার বিজয়ী
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:ড্রামা ডেস্ক পুরস্কার বিজয়ী
বিষয়শ্রেণী:লরন্স অলিভিয়ে পুরস্কার বিজয়ী
বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী
বিষয়শ্রেণী:ইংরেজ ইহুদি
বিষয়শ্রেণী:ব্রিটিশ ইহুদি
বিষয়শ্রেণী:নাইটস ব্যাচেলর
বিষয়শ্রেণী:পিটারহাউস, কেমব্রিজের প্রাক্তন শিক্ষার্থী
বিষয়শ্রেণী:ইংরেজ বংশোদ্ভূত মার্কিন ব্যক্তি
নিলুফার রাহমানি

**নিলুফার রাহমানি** (, জন্ম ১৯৯২) আফগানিস্তানের ইতিহাসে প্রথম মহিলা ফিক্সড-উইং( বিমান-বাহিনী বিভাগবিশেষ) বিমান বাহিনীর বিমানচালক এবং ২০০১ সালে তালিবান পতনের পর আফগান সেনাবাহিনীর প্রথম মহিলা পাইলট। যদিও তার পরিবার মৃত্যু হুমকি পেয়েছে,তার পরেও তিনি তার প্রশিক্ষণ সম্পন্ন করতে অধ্যবসায়ী ছিলেন এবং ২০১৫ সালে যুক্তরাষ্ট্রের স্টেট ডিপার্টমেন্টের আন্তর্জাতিক সাহসী নারী পুরস্কার জিতেছিলেন।

## কর্মজীবন

## তথ্যসূত্র

বিষয়শ্রেণী:নারী বৈমানিক
বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:ফার্সি-ইংরেজি অনুবাদক
বিষয়শ্রেণী:লগার প্রদেশের ব্যক্তিত্ব
বিষয়শ্রেণী:আফগান তাজিক ব্যক্তি
বিষয়শ্রেণী:দোভাষী
বিষয়শ্রেণী:২১শ শতাব্দীর আফগান নারী
আজিজা সিদ্দিকী

থাম্ব|২০০৭ সালে আজিজা সিদ্দিকী
**আজিজা সিদ্দিকী** (পশতঃ عزيزه صديقي; জন্ম ১৯৮৩) একজন আফগান কর্মী। তিনি আফগান এনজিও অ্যাকশন এডের সাথে মহিলা অধিকার সমন্বয়কারী ছিলেন, যেখানে তিনি গ্রামে আফগান নারীদের অবস্থা নিয়ে গবেষণা করেন এবং তাদের অধিকার সম্পর্কে শিক্ষি প্রদান করেন, এবং সিদ্ধান্ত গ্রহণের সময় প্রশিক্ষণের ব্যবস্থাও করেন, যেখানে তিনি ব্যক্তিগতভাবে বিভিন্ন হুমকির মুখোমুখি হয়েও তার কার্যক্রম চালিয়ে যান।

আফগানিস্তানে জন্মগ্রহণকারী আজিজা সিদ্দিকী যুদ্ধের কারণে আট বছর বয়সে পাকিস্তানে চলে যান, তবে ২০০৩ সালে আফগানিস্তানে নারীদের অধিকার প্রতিষ্ঠার জন্য ফিরে আসেন। ২০০৭ সালে তিনি আন্তর্জাতিক সাহসী নারী পুরস্কার লাভ করেন। তবে, তার খ্যাতির কারণে তিনি নিরাপদে আফগানিস্তানে ফিরে আসার জন্য অক্ষম হন এবং তাই তিনি মার্কিন যুক্তরাষ্ট্রে আশ্রয় গ্রহণ করেন।

২০০৮ সালে, তিনি বিআইএএস, বাই-লিংগাল ইন্টারন্যাশনাল অ্যাসিস্ট্যান্ট সার্ভিসেসের জন্য একজন কর্মী হিসেবে কাজ করতে শুরু করেন, যা বয়স্ক ও প্রতিবন্ধী অভিবাসী, আসিয়ানী এবং উদ্বাস্তুদের সাহায্য করে। ২০০৯ সালে সিদ্দিকী গিটানা প্রোডাকশন থেকে "এক্সট্রাঅর্ডিনারি অর্ডিনারি পার্সন অব দ্য ইয়ার" পুরস্কার পেয়েছিলেন, যা শিল্প ও কলা শিক্ষার মাধ্যমে বৈচিত্র্যতাকে উন্নীত করে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:১৯৮০-এ জন্ম
বিষয়শ্রেণী:নারী মানবাধিকার কর্মী
বিষয়শ্রেণী:আফগান নারী অধিকার কর্মী
বিষয়শ্রেণী:১৯৮০-এর দশকে জন্ম
বিষয়শ্রেণী:পাকিস্তানে আফগান প্রবাসী
বের্নুই পরীক্ষা

থাম্ব|পরীক্ষার লেখচিত্র
সম্ভাবনা ও পরিসংখ্যানের তত্ত্বে একটি **বের্নুই পরীক্ষা** বা **দ্বিপদী পরীক্ষা** একটি পৌনঃপূনিক দৈব পরীক্ষা যার প্রতিটি দানে ঠিক দুইটি সম্ভাব্য ফলাফল থাকে, যাদের একটিকে "সাফল্য" ও অপরটিকে "ব্যর্থতা" নামে অভিহিত করা হয়, এবং প্রতিবার পরীক্ষা চালানোর সময় সাফল্যের সম্ভাবনা একই থাকে। পরীক্ষাটি জাকব বের্নুই নামক একজন ১৭শ শতকের সুইস গণিতবিদের নামে নামকরণ করা হয়েছে; তিনি ১৭১৩ সালে তার *[[আর্স কনজেঞ্জি|আর্স কোনজেকতান্দি]]* গ্রন্থে পরীক্ষাটি বিশ্লেষণ করেন। বের্নুই পরীক্ষার গাণিতিক বিধিবদ্ধ রূপটি বের্নুই প্রক্রিয়া নামে পরিচিত।

যেহেতু একটি বের্নুই পরীক্ষাতে কেবলমাত্র দুইটি সম্ভাব্য ফলাফল থাকে, তাই এটিকে হ্যাঁ বা না প্রশ্নের আকারে বর্ণনা করা যায়। যেমন "নবজাতক শিশুটি কি একটি মেয়ে শিশু?" সুতরাং "সাফল্য" ও "ব্যর্থতা" কেবলমাত্র এখানে তকমা হিসেবে ব্যবহার করা হয়েছে; আক্ষরিক অর্থে নয়। সাফল্য বলতে কিছু আগে থেকে নির্ধারিত শর্ত পূরণ করে এমন একটি ফলাফলকে বোঝানো হয়েছে, কোন নৈতিক রায় দেয়া হয় নি। প্রদত্ত একটি সম্ভাবনা জগতে যেকোন পরিসংখ্যানিক ঘটনার (ফলাফলের সমষ্টি) জন্য বের্নুই পরীক্ষা সংজ্ঞায়িত করা সম্ভব; ঘটনাটি ঘটেছে নাকি ঘটেনি (ঘটনা বনাম সম্পূরক ঘটনা)।

বের্নুই পরীক্ষার কিছু উদাহরণ হল:
* মুদ্রা নিক্ষেপ এক ধরনের বের্নুই পরীক্ষা হতে পারে। এখানে মুদ্রার এক পিঠ সাফল্য ও অন্য পিঠ ব্যর্থতা নির্দেশ করে। একটি দোষমুক্ত মুদ্রার সাফল্যের সম্ভাবনা সংজ্ঞানুসারে ০.৫। 
* ছক্কা নিক্ষেপকেও বের্নুই পরীক্ষা বানানো সম্ভব। এখানে ছক্কার যেকোন একটি পৃষ্ঠের সংখ্যা ওঠাকে সাফল্য এবং বাকী সমস্ত সংখ্যা ওঠাকে ব্যর্থতা ধরা হয়। 
* গণভোটের আগে ভোটার জরিপে কোনও দৈব চয়িত ভোটার গণভোটে হ্যাঁ ভোট দেবেন কি দেবেন না, তা একটি বের্নুই পরীক্ষার কাঠামো হতে পারে।

## তথ্যসূত্র

## বহিঃসংযোগ

*
*

বিষয়শ্রেণী:বিচ্ছিন্ন বিন্যাস
বিষয়শ্রেণী:পরীক্ষা (সম্ভাবনা তত্ত্ব)
রোসিয়া মল

**রোসিয়া মল** () একটি আর্মেনীয় শপিং মল, এটি আর্মেনিয়ার রাজধানী ইয়েরেভানের তিগরান ম্যাটস এভিনিউ তে অবস্থিত। এটি ইয়েরেভানের তৃতীয় বৃহত্তম শপিং মল। রাষ্ট্রপতি সার্জ সার্জসহান এর উপস্থিতিতে রোসিয়া মলটি ৫ মার্চ ২০১৩ সালে খোলা হয়েছিল।  রোসিয়া থিয়েটারের পাশে জেনারেল আন্দ্রিয়িক ভূগর্ভস্থ স্টেশনটির সরাসরি প্রবেশাধিকার রয়েছে।

রোসিয়া মলটি তৈরি করে ছিল আর্মেনীয় ব্যবসায়ী, খাচাতুর সুকিয়াসহান এর কোম্পানী "সিল কনসার্ন" এলএলসি। প্রকল্পের মোট খরচ হয়েছিল প্রায় ১৫ মিলিয়ন মার্কিন ডলার। 

মলটি ইয়েরেভানের বৃহত্তম গয়না কেন্দ্রগুলির মধ্যে একটি।

## বিনোদন
মলে অনেকগুলি ক্যাফে এবং রেস্টুরেন্ট আছে, পাশাপাশি একটি ফুড কোর্ট এবং "প্লে স্পেস", শিশুদের খেলার জায়গাও আছে।

## স্টোরস
রোসিয়া মলটিতে কিছু প্রধান আন্তর্জাতিক ব্রান্ড, যেমন রয়েছে:
* অ্যাডিডাস
* এলসি ওয়াই কিকি
* রাফল রিঙ্গার
* দিলভিন
* এস্পোসিটও
* শুস্টোভ ট্রেডিং হাউস
* অ্যাভার স্টোর রিটেলার্স
* রিয়েল স্টোর রিটেলার্স

## তথ্যসূত্র

বিষয়শ্রেণী:আর্মেনিয়ার বিপণিবিতান
বিষয়শ্রেণী:ইয়েরেভানের দর্শনীয় স্থান
বিষয়শ্রেণী:ইয়েরেভানের ভবন ও স্থাপনা
বিষয়শ্রেণী:২০১৬-এ প্রতিষ্ঠিত বিপণিবিতান
বিষয়শ্রেণী:২০১৬-এ আর্মেনিয়ায় প্রতিষ্ঠিত
সিনামন (ডেস্কটপ পরিবেশ)

**সিনামন** এক্স উইন্ডোস সিস্টেমের জন্য একটি ফ্রি ও ওপেন সোর্স ডেস্কটপ পরিবেশ, যার উৎপত্তিস্থল হলো গ্নোম ৩ কিন্তু পুরোনো ডেস্কটপ ব্যবস্থা অনুসরণ করে। সিনামন লিনাক্স মিন্ট ডিস্ট্রোর প্রধান ডেস্কটপ পরিবেশ। তবে অন্যান্য লিনাক্স ডিস্ট্রিবিউশন ও ইউনিক্স-সদৃশ অপারেটিং সিস্টেমের জন্যেও উপযোগী।

গ্নোম ৩-এ গ্নোম শেলের সাথে সামঞ্জস্যতার জন্যে গ্নোম ২-এর প্রচলিত ডেস্কটপ মেটাপর ত্যাগ করা হয়েছিলো। এরই প্রতিক্রিয়ায় গ্নোম ৩ মুক্তির পর অর্থাৎ ২০১১ সালের এপ্রিল মাসে সিনামন ডেস্কটপ পরিবেশের উন্নয়ন কাজ শুরু হয়। একটি স্বাধীন ডেস্কটপ পরিবেশ বানানোর উদ্দেশ্যে, লিনাক্স মিন্ট টিম গ্নোম ৩-এর অনেকগুলো ফোর্ক সংস্করণ বের করেছে। পরিশেষে, অক্টোবর ২০১৩ সালে, সিবামন সংস্করণ ২.০ থেকে, সিনামন গ্নোম থেকে সরে আসে। সিনামনের এপলেটস আর ডেস্কলেটস এরপর থেকে গ্নোমের সাথে উপযোগীতা হারায়।

লিনাক্স মিন্টের স্বকীয়তা হিসাবে সিনামন সংবাদমাধ্যমের উল্লেখযোগ্য কভারেজ পায়, বিশেষত এটার সহজে-ব্যবহারযোগ্যতার জন্যে। রক্ষণশীল ডিজাইন মডেলের প্রতি সম্মান রেখে বলা যায়, সিনামনের এক্সএফসিই এবং গ্নোম ২-এর(মেট ও গ্নোম ক্লাসিক) সাথে সাদৃশ্য রয়েছে।

## বৈশিষ্ট্য
সিনামনের উল্লেখযোগ্য সুবিধাগুলো হলো:
* ডেস্কটপ এফেক্ট—এনিমেশন, পরিবর্তনের এফেক্ট ও কম্পোজিশন ব্যবহার করে ট্রান্সপারেন্সি;
* একটি মেইন মেনু, লঞ্চার, উইন্ডো লিস্ট সিস্টেম ট্রেসহ প্যানেল;
* বিভিন্ন এক্সটেনশন;
* প্যানেলে থাকা এপলেট;
* ফাংশন ও সার্বিক অবস্থা গ্নোম শেলের মত; এবং
* সহজ কাস্টমাইজেশনের জন্যে সেটিং এডিটর। এটি নির্ধারণ করতে পারে:
** প্যানেল
** ক্যালেন্ডার
** থিম
** ডেস্কটপ এফেক্ট
** এপলেট
** এক্সটেনশন

 সিনামনের নিজস্ব কোন দাপ্তরিক ডকুমেন্টেশন ছিলো না, যদিও গ্নোম শেলের অধিকাংশ ডকুমেন্টেশন সিনামনের সাথে যায়। লিনাক্স মিন্টের সিনামন সংস্করনের জন্যে অবশ্য একটি ডকুমেন্টেশন রয়েছে, যেটি সিনামন ডেস্কটপ অধ্যায়ে পাওয়া যায়। 

### ছবি

File:Mint 18 cinnamon.png|সিনামন ৩.০.৭
File:Cinnamon 1.6 Alt-Tab Window Previews.png|অল্টার-ট্যাব(Alt-Tab) থাম্বনেল ও উইন্ডো প্রিভিউর সাথে সিনামন ১.৬
File:Cinnamon 1.6 Notifications Applet.png|সিনামন ১.৬-এ নোটিফিকেশন এপলেট
File:Cinnamon 1.6 Workspace OSD.png| সিনামন ১.৬ এ ওয়ার্কস্পেস ওএসডি
File:Cinnamon-3.2.7-SystemSettings.png| সিনামন ৩.২.৭ এ সিনামন কন্ট্রোল সেন্টার


### ওভারভিউ মুড
সিনামন ১.৪ এ নতুন ওভার ভিউ মুড যোগ করা হয়েছে। এই দুটো মুড হলো "এক্সপো" ও "স্কেল", যেগুলো সিনামন সেটিংস থেকে কনফিগার করা যায়।

## গ্রহণযোগ্যতা
লিনাক্স ১২ রিপোজিটরিতে সিনামন পাওয়া যায়, এবং লিনাক্স মিন্ট সংস্করণ ১৩ ও উপরেরগুলোতে অন্তর্ভুক্ত থাকে। লিনাক্স মিন্ট ডেবিয়ান হালনাগাদ প্যাক ৪ রেসপিন সংস্করণেও ঐচ্ছিক ব্যবহারকারী ইন্টারফেস হিসাবে সিনামন রয়েছে। 

লিনাক্স মিন্টের বাইরেও, পিপিএ (পার্সোনাল প্যাকেজ আর্কাইভ) ব্যবহার সিনামন উবুন্টু, ফেডোরা (স্পিন হিসাবে), ওপেনসুয্যে, আর্চ লিনাক্স, জেন্টু লিনাক্স, মাজিয়া, ডেবিয়ান, পারডুস, মানজারো লিনাক্স, এন্টারগোস, সাবায়োন ৮ এবং ফ্রিবিসএসডিতে ইন্সটল করা যায়। সিনামন সুবুন্টু ও সিআর ওএস লিনাক্সের ডিফল্ট ডেস্কটপ পরিবেশ। 

## বহিঃসূত্র

## আরও দেখুন
*এলএক্সডিই, হালকা ও সহজে ব্যবহারযোগ্য ডেস্কটপ পরিবেশ
*গ্নোম, জনপ্রিয় একটি ডেস্কটপ পরিবেশ
*লিনাক্স মিন্ট, সিনামনকে প্রধান ডেস্কটপ পরিবেশ হিসাবে ব্যবহার করা একটি অপারেটিং সিস্টেম

বিষয়শ্রেণী:ডেস্কটপ পরিবেশ
বিষয়শ্রেণী:সফটওয়্যার ফোর্ক
বিষয়শ্রেণী:গনোম
দেমিয়ান বিচির

**দেমিয়ান বিচির নাহেরা** (; জন্ম: ১ আগস্ট ১৯৬৩) হলেন একজন মেক্সিকান-মার্কিন অভিনেতা। তিনি বিচির পরিবারের একজন সদস্য। কয়েকটি টেলিনোভায় অভিনয়ের পর তিনি হলিউডের চলচ্চিত্রে অভিনয় শুরু করেন। তিনি *[[আ বেটার লাইফ]]* চলচ্চিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।

## প্রারম্ভিক জীবন
বিচির ১৯৬৩ সালের ১লা আগস্ট তোরেওনে জন্মগ্রহণ করেন। তার পিতা আলেহান্দ্রো বিচির এবং মাতা মারিক্রুস নাহেরা। তার দুই ভাই অদিসেও ও ব্রুনো, দুজনেই অভিনেতা। তিনি ন্যাশনাল থিয়েটার কোম্পানিতে কাজ করেন এবং সেখানে শেকসপিয়ার ও দস্তয়েভ্‌স্কি লেখা নাটকে অভিনয় করে মেক্সিকান অ্যাসোসিয়েশন অব থিয়েটার ক্রিটিকস থেকে কয়েকটি পুরস্কার অর্জন করেন। তিনি লি স্ট্রাসবার্গ থিয়েটার অ্যান্ড ফিল্ম ইনস্টিটিউটে পড়াশোনা করেন এবং রোজা মেক্সিকানো রেস্তোরাঁয় কাজ করেন।

## কর্মজীবন
বিচির *চে* চলচ্চিত্রে ফিদেল কাস্ত্রো চরিত্রে অভিনয় করেন। *[[আ বেটার লাইফ]]* চলচ্চিত্রে অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি এফএক্স চ্যানেলের ধারাবাহিক *দ্য ব্রিজ*-এ অভিনয় করেন। ২০১৫ সালে কোয়েন্টিন টারান্টিনো পরিচালিত *[[দ্য হেটফুল এইট]]* চলচ্চিত্রে তাকে রহস্যময় মেক্সিকান বব চরিত্রে দেখা যায়। তার পরিচালিত প্রথম চলচ্চিত্র *উন কেন্তো দে সির্কো অ্যান্ড আ লাভ সং* মোরেলিয়া আন্তর্জাতিক চলচ্চিত্র উৎসবে প্রদর্শিত হয়। তিনি ২০১৭ সালে *অ্যালিয়েন* চলচ্চিত্র ধারাবাহিকের দ্বিতীয় প্রিকুয়াল *অ্যালিয়েন: কভেন্যান্ট* চলচ্চিত্রে কাজ করেন। ২০১৮ সালে তিনি *দ্য কনজুরিং* চলচ্চিত্রের স্পিন-অফ *দ্য নান* এবং প্যাট্রিক নেসের ত্রয়ী উপন্যাস অবলম্বনে নির্মাণাধীন *কেওস ওয়াকিং* ছবিতে কাজ করেছেন। ২০১৮ সালের মার্চে তিনি স্পেনীয় টেলিভিশন ধারাবাহিক *গ্র্যান্ড হোটেল* অবলম্বনে নির্মিত এবিসি চ্যানেলের *গ্র্যান্ড হোটেল* ধারাবাহিকে অভিনয় করেন।

## তথ্যসূত্র

## বহিঃসংযোগ

* 

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মেক্সিকান অভিনেতা
বিষয়শ্রেণী:২১শ শতাব্দীর মেক্সিকান অভিনেতা
বিষয়শ্রেণী:মার্কিন যুক্তরাষ্ট্রে মেক্সিকান অভিবাসী
বিষয়শ্রেণী:মেক্সিকো সিটির অভিনেতা
বিষয়শ্রেণী:মেক্সিকান বংশোদ্ভূত মার্কিন ব্যক্তি
বিষয়শ্রেণী:মেক্সিকান চলচ্চিত্র অভিনেতা
বিষয়শ্রেণী:মেক্সিকান টেলিভিশন অভিনেতা
বিষয়শ্রেণী:মেক্সিকান মঞ্চ অভিনেতা
বিষয়শ্রেণী:মেক্সিকান শিশু অভিনেতা
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:লেবানীয় বংশোদ্ভূত মেক্সিকান ব্যক্তি
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
ইয়েরেভান মল

**ইয়েরেভান মল** () একটি আর্মেনীয় শপিং মল, এটি আর্মেনিয়ার রাজধানী ইয়েরেভানের আরশকুনয়াত এভিনিউ তে অবস্থিত। মলটি ২০১৪ সালে খোলা হয় এবং এটি ইয়েরেভানের বৃহত্তম শপিং মল, মোট দোকান সংখ্যা এবং আয়তন হিসাবে।

১১ মার্চ, ২০১৫ সালে, কারেফোর ​​হাইপারমার্কেটটি খোলা হয়।

আর্মেনিয়ার সবচেয়ে আধুনিক ও উদ্ভাবনমূলক চলচ্চিত্র থিয়েটার এবং ক্যাপ্টেন কিড এর ট্রেজার আইল্যান্ড, আর্মেনিয়ার সবচেয়ে বড় ইনডোর এন্টারটেইনমেন্ট সেন্টার, কিনোপার্ক, ইয়েরেভান মল এ অবস্থিত।

## ইতিহাস
ইয়েরেভান মলটির প্রকল্পটি ২০১০ সালে ঘোষণা করা হয় এবং রাষ্ট্রপতি সার্জ সার্জসহান এর উপস্থিতিতে এটি ২০ ফেব্রুয়ারি ২০১৪ সালে খোলা হয়।  কেন্দ্রটি ৫৯,০০০ বর্গ মিটার (৬৪০,০০০ বর্গফুট) এলাকা জুড়ে বিসৃত এবং ১২৫ টি দোকান ঘর আছে।
থাম্ব|বাম|ইয়েরেভান মলে উদ্বোধনী অনুষ্ঠান

২০১৪ সালে, আর্মেনিয়ার সবচেয়ে বড় ইনডোর এন্টারটেইনমেন্ট সেন্টার ক্যাপ্টেন কিড এর ট্রেজার আইল্যান্ড, ইয়েরেভান মল এ খোলা হয়েছিল।

২০১৫ সালে, আর্মেনিয়ার প্রথম ও একমাত্র কারেফোর হাইপারমার্কেটটি ইয়েরেভান মল এ খোলা হয়েছিল। কারেফোর "প্রতিদিন কম দামে" স্লোগানের সাথে আর্মেনিয়াতে নিজেদের উপস্থাপিত হওয়ার পরিচয় দেয়। তারা ব্যবসা শৈলী অনুসারে কারেফোর আর্মেনিয়াতে খুচরো বাণিজ্যের একটি নতুন সংস্কৃতি নিয়ে এসেছিল এবং দাম এবং গুণমানের সর্বোত্তম সংমিশ্রণটি উপস্থাপন করেছিল।

২০১৫ সালে, ইয়েরেভান মল এ কিংসপার্ক মাল্টিপ্লেক্স মুভি থিয়েটার খোলা হয়েছিল।

ডিসেম্বরে ২০১৫ সালে, ইয়েরেভান মল আইওএস এবং অ্যানড্রইড স্মার্টফোনের জন্য তার মোবাইল অ্যাপ্লিকেশন চালু করেছে। এটি আর্মেনিয়ার প্রথম মল অ্যাপ্লিকেশন এবং সমস্ত অনবরত
বিক্রয় এবং প্রচারের তথ্য সরবরাহ করে। কয়েকটি বৈশিষ্ট্য এর মধ্যে, ইয়েরেভান মলের মোবাইল অ্যাপ্লিকেশন ব্যবহারকারীদের কিনোপার্ক বিভাগে, অনলাইন চলচ্চিত্র টিকিট ক্রয় করতে দেয়।

২০১৬ সালে, ইয়েরেভান মল তার গ্রাহক আনুগত্য প্রোগ্রাম, ক্লাব কার্ড প্রকল্পটি চালু করে, যা আর্মেনিয়ার বৃহত্তম কার্ডহোল্ডারের আনুগত্য প্রকল্প যাতে পুরষ্কারও ২৭ শে জানুয়ারী প্রথম ক্লাব কার্ড লটারি অনুষ্ঠিত হয়, যেখানে মিনি কপার বিলাসবহুল গাড়ি সহ শততম সক্রিয় কার্ডহোল্ডারদের ব্যয়সাধ্য পুরস্কার দেওয়া হয়।

২০১৬ সালে, আর্মেনিয়ার একমাত্র ম্যানগো ম্যান ইয়েরেভান মল এ খোলা হয়েছিল।

## বিনোদন
থাম্ব|ইয়েরেভান মল এর সামনে পার্কিং স্থান
৫ ই ডিসেম্বর, ২০১৫ সালে, কুনোপারক মাল্টিপ্লেক্স মুভি থিয়েটারটি খোলা হয় মলের ভিতরে। কিনোপার্ক (৪ কে আল্ট্রা এইচডি) মানের প্রজেক্টর, ডলবি এটমস মানের শব্দ, সেরা প্রযুক্তি সঙ্গে ৬ টি হল। একটি প্রিমিয়াম হল, যার ৩০ টি স্ব-নিয়ন্ত্রিত আরামদায়ক আসন রয়েছে।

মলের মধ্যে ২০ টির বেশি খাদ্যদ্রব্য সরবরাহকারী, বেশ কয়েকটি ক্যাফে এবং একটি বড় ফুড কোর্ট আছে যারা বিশ্বের ১২ রকমের খাদ্য রন্ধনপ্রণালী সরবরাহ করে থাকে।

## বিপণি
থাম্ব|মলের মধ্যে স্ত্রেডিভারিয়াস এর দোকান
ইয়েরেভান মলে বিভিন্ন খুচরা বিক্রেতা:

* Zara
* Stradivarius
* Mango
* Pull & Bear
* NewYorker
* Bershka
* Kira Plastinina
* Carpisa
* Giordano
* Monsoon
* Accessorize
* F&F
* Okaïdi
* Levi's
* Celio
* Aldo
* Crocs
* Tape à l'oeil
* Jennyfer
* Julia & More
* Baldi
* KFC
* Carrefour retailers

## তথ্যসূত্র

## বহিঃসংযোগ
* Official website

বিষয়শ্রেণী:আর্মেনিয়ার বিপণিবিতান
বিষয়শ্রেণী:২০১৫-এ প্রতিষ্ঠিত বিপণিবিতান
বিষয়শ্রেণী:২০১৫-এ আর্মেনিয়ায় প্রতিষ্ঠিত
বিষয়শ্রেণী:ইয়েরেভানের দর্শনীয় স্থান
বিষয়শ্রেণী:ইয়েরেভানের ভবন ও স্থাপনা
দ্য সান অলসো রাইজেস

***দ্য সান অলসো রাইজেস*** () হল মার্কিন সাহিত্যিক আর্নেস্ট হেমিংওয়ে রচিত উপন্যাস। এটি ১৯২৬ সালে প্রকাশিত হয়। এতে প্যারিস থেকে পাম্পলোনার সান ফার্মিন উৎসবে ষাঁড়ের দৌড় ও ষাঁড়ের যুদ্ধ দেখতে যাওয়া একদল মার্কিন ও ব্রিটিশ প্রবাসীদের গল্প বিবৃত হয়েছে। প্রকাশিত হওয়ার পর বইটি মিশ্র পর্যালোচনা অর্জন করে। হেমিংওয়ের জীবনীকার জেফ্রি মেয়ার্স লিখেন এই বইটিকে বর্তমান সময়ে "হেমিংওয়ের শ্রেষ্ঠকর্ম" বলে গণ্য করা হয়, এবং হেমিংওয়ে বিষয়ক পণ্ডিত লিন্ডা ওয়েগনার-মার্টিন এটিকে সবচেয়ে গুরুত্বপূর্ণ উপন্যাস বলে অভিহিত করেন। ১৯২৫ সালের অক্টোবর মাসে স্ক্রিবনার্স উপন্যাসটি মার্কিন যুক্তরাষ্ট্রে প্রকাশ করে। এক বছর পর জনাথন কেপ *ফিয়েস্টা* শিরোনামে লন্ডনে উপন্যাসটি প্রকাশ করেন।

## প্রকাশনার ইতিহাস
হেমিংওয়ে বনি অ্যান্ড লিভরাইটের সাথে একটি চাল চালেন, যাতে তিনি *দ্য সান অলসো রাইজেস* উপন্যাসটি স্কিবনার্স থেকে প্রকাশ করতে পারেন। ১৯২৫ সালের ডিসেম্বরে তিনি শেরউড অ্যান্ডারসনকে আক্রমণ করে *দ্য টরেন্টস অব স্প্রিং* নামক একটি ব্যঙ্গাত্মক উপন্যাসিকা রচনা করেন এবং তাঁর প্রকাশক বনি অ্যান্ড লিভরাইটকে পাঠান। বনি অ্যান্ড লিভরাইট তাদের একজন সর্বোচ্চ বিক্রিত লেখকের বিরুদ্ধে ব্যঙ্গাত্মক রচনায় কষ্ট পায় এবং তাঁর সাথে তিনটি বই প্রকাশের চুক্তি বাতিল করে। এক সপ্তাহের মধ্যে হেমিংওয়ে স্ক্রিবনার্সের সাথে চুক্তিবদ্ধ হন। স্ক্রিবনার্স তাঁর *দ্য টরেন্টস অব স্প্রিং* ও তাঁর পরবর্তী সকল কাজ প্রকাশ করতে আগ্রহী হয়।

## প্রধান বিষয়বস্তু
* প্যারিস ও হারানো প্রজন্ম
* নারী ও প্রেম
* কোরিডা, ফিয়েস্টা ও প্রকৃতি
* পৌরষত্ব ও লিঙ্গ

## রচনাশৈলী
উপন্যাসটি এর রচনাশৈলীর জন্য প্রসিদ্ধ। একজন নব্য লেখক ও সাংবাদিক হেমিংওয়ে এজরা পাউন্ডের ধারস্থ হন। "সংস্কৃতির অনানুষ্ঠানিক মন্ত্রী তিনি নতুন প্রতিভাদের ধাত্রী" হিসেবে পাউন্ডের সুনাম ছিল, যিনি হেমিংওয়ের ছোটগল্পসমূহের ভুলগুলো ঠিক করে দিতেন ও নীল কালি দিয়ে দাগিয়ে দিতেন। পাউন্ডের কাছ থেকে হেমিংওয়ে তার আধুনিকতম রচনাশৈলী লব্ধ করেন, তিনি কম বিবৃতি ব্যবহার করতেন, আবেগবাদ এডিয়ে যেতেন এবং অর্থের ব্যাখ্যা ছাড়াই চিত্র ও দৃশ্য উপস্থাপন করতেন, বিশেষ করে বইয়ের উপসংহারে। অ্যান্ডার্স হ্যালেনগ্রেন লিখেন যেহেতু হেমিংওয়ে পাউন্ডের কাছ থেকে "বিশেষণের উপর বিশ্বাস ত্যাগ" করার উপায় শিখেন, তিনি নিজস্ব শৈলীর সৃষ্টি করেন, যেখানে "আবেগের দরজা বন্ধ করে আবেগকে চিরন্তন সত্যের পর্যায়ে নিয়ে যাওয়ার নান্দনিক ও মূল্যবোধ অনুসারে বিষয়বস্তুর উপর জোড় দিতেন।"

## মূল্যায়ন
হেমিংওয়ের প্রথম উপন্যাস সন্দেহাতীতভাবে তাঁর শ্রেষ্ঠ ও সবচেয়ে গুরুত্বপূর্ণ এবং আধুনিকতাবাদী উপন্যাস। যদিও রেনল্ডস মনে করেন হেমিংওয়ে দার্শনিক দিক বিবেচনায় আধুনিকতাবাদী ছিলেন না। বইটিতে তাঁর সৃষ্ট চরিত্রাবলি ভবিষ্যৎ প্রজন্মের জন্য যুদ্ধ-পরবর্তী প্রবাসী প্রজন্মের সংক্ষিপ্তসার তোলে ধরে। অনেক পর্যালোচক, তন্মধ্যে এইচ. এল. মেনকেন একজন, হেমিংওয়ের লেখনীর ধরন, বক্তব্যের ব্যবহার, ও দৃঢ় লেখনীর প্রশংসা করেন।

## তথ্যসূত্র

বিষয়শ্রেণী:১৯২৬-এর মার্কিন উপন্যাস
বিষয়শ্রেণী:আর্নেস্ট হেমিংওয়ের উপন্যাস
বিষয়শ্রেণী:চলচ্চিত্রে অভিযোজিত উপন্যাস
বিষয়শ্রেণী:আধুনিক উপন্যাস
বিষয়শ্রেণী:চলচ্চিত্রে অভিযোজিত মার্কিন উপন্যাস
বিষয়শ্রেণী:চার্লস স্ক্রিবনার্স সন্সের বই
মালয়ালম ব্রেইল

**মালয়ালম ব্রেইল** হচ্ছে ভারতী ব্রেইল লিপিসমূহের মধ্যে অন্যতম, যা ভারতীয় অন্যান্য বর্ণমালার মানের জন্যও উপযোগী।

## বর্ণমালা
বর্ণমালাসমূহ নিম্নরূপ।  

একটি যুক্তবর্ণ, এবং  তামিল ব্রেইল-এর সাথে সম্পর্কযুক্ত কয়েকটি বর্ণ রয়েছে,

আরও কয়েকটা মাত্রা-বর্ণ,

## বিরামচিহ্ন
Bharati Braille#Punctuation দেখুন

## তথ্যসূত্র

বিষয়শ্রেণী:ভারতী ব্রেইল বর্ণমালা
বিষয়শ্রেণী:মালয়ালম ভাষা
লক্ষ্মী আগরওয়াল

**লক্ষ্মী আগরওয়াল** (লক্ষ্মী দীক্ষিত, জন্ম ১ জুন, ১৯৯০) একজন ভারতীয় স্টপ অ্যাসিড অ্যাটাকের প্রচারক এবং এককন টিভি নিমন্ত্রণকর্তা। তিনি অ্যাসিড হামলায় শিকার একজন জীবিত নারী এবং অ্যাসিড আক্রমণে শিকারদের অধিকার প্রতিষ্ঠার জন্য কথা বলা একজন সাহসী নারী। তিনি ১৫ বছর বয়সে ৩২ বছর বয়সী এক ব্যক্তি গদ্দা ওরফে নাঈম খান কর্তৃক অ্যাসিড আক্রমণের শিকার হন। তার গল্প, অন্যদের মধ্যে, হিন্দুস্তান টাইমস দ্বারা অ্যাসিড হামলায় শিকারদের একটি ধারাবাহিকের মাধ্যমে বলা হয়েছিল। তিনি অ্যাসিডের বিক্রি নিষিদ্ধ করার জন্য ২৭,০০০ হাজার স্বাক্ষর সংগ্রহ সহ ভারতীয় সর্বোচ্চ আদালতে আবেদন করেন। তার দরখাস্তটির জন্য সর্বোচ্চ আদালত অ্যাসিড বিক্রি নিয়ন্ত্রণের জন্য কেন্দ্রীয় ও রাজ্য সরকারকে আদেশ দেয় এবং সংসদকে অ্যাসিড আক্রমণের বিরুদ্ধে মামলা করা সহজতর করে দেয়।

তিনি চানভ ফাউন্ডেশনের পরিচালক, ভারতে অ্যাসিড আক্রমণে জীবিতদের সাহায্য করার জন্য নিবেদিত একটি এনজিও।  লাক্সমী  যুক্তরাজ্যের মিশেল ওবামার দ্বারা ২০১৪ সালে আন্তর্জাতিক সাহসী নারী পুরস্কার পেয়েছেন। তিনি ভারতীয় এনডিটিভি হিসাবেও নির্বাচিত হন।.

## প্রথম জীবন

লক্ষ্মী আগরওয়াল নতুন দিল্লির একটি মধ্যবিত্ত পরিবারে  জন্মগ্রহণ করেন। লক্ষ্মী অ্যাসিড আক্রমণে শিকার হয় যখন,তখন তার বয়স ১৫ বছর ছিল।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:নয়াদিল্লির ব্যক্তি
বিষয়শ্রেণী:ভারতীয় নারী কবি
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:নারী মানবাধিকার কর্মী
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:ভারতীয় নারী টেলিভিশন সাংবাদিক
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:অ্যাসিড আক্রমণের শিকার
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:ভারতীয় টেলিভিশন সাংবাদিক
বিষয়শ্রেণী:দিল্লির সাংবাদিক
বিষয়শ্রেণী:দিল্লির সক্রিয়কর্মী
বিষয়শ্রেণী:ভারতীয় নারী অধিকারকর্মী
বিষয়শ্রেণী:২১শ শতাব্দীর ভারতীয় সাংবাদিক
বিষয়শ্রেণী:দিল্লির লেখিকা
বিষয়শ্রেণী:২১শ শতাব্দীর ভারতীয় নারী সাংবাদিক
মূল যন্ত্রাংশ নির্মাতা

**মূল যন্ত্রাংশ নির্মাতা** ( সংক্ষেপে OEM *ওইএম*) বলতে এমন একটি ব্যবসা প্রতিষ্ঠানকে বোঝায় যাদের উৎপাদিত পণ্য অন্য একটি ব্যবসা প্রতিষ্ঠানের পণ্যের যন্ত্রাংশ বা যন্ত্র-উপাদান হিসেবে ব্যবহৃত হয়। দ্বিতীয় এই ব্যবসা প্রতিষ্ঠানটিকে মূল্য-সংযোজনকারী পুনঃবিক্রয়কারী নামে ডাকা হয়; কেননা প্রতিষ্ঠানটি মূল যন্ত্রাংশের সাথে অতিরিক্ত বৈশিষ্ট্য বা সেবা যোগ করে একটি সমাপ্ত পণ্য ক্রেতার কাছে বিক্রি করে। মূল্য-সংযোজনকারী পুনঃবিক্রয়কারী প্রতিষ্ঠানটি মূল যন্ত্রাংশ নির্মাতার সাথে ঘনিষ্ঠভাবে কাজ করে থাকে। প্রায়শই মূল যন্ত্রাংশ নির্মাতা মূল্য-সংযোজনকারী পুনঃবিক্রয়কারীর চাহিদা ও প্রয়োজনমাফিক বৈশিষ্ট্যাবলি অনুযায়ী তাদের যন্ত্রাংশের নকশার পরিবর্তন সাধন করে থাকে।

উদাহরস্বরূপ ঐতিহ্যগতভাবে একটি মোটরগাড়ি নির্মাতা প্রতিষ্ঠান হল এক ধরনের মূল্য-সংযোজনকারী পুনঃবিক্রয়কারী প্রতিষ্ঠান। কেননা একটি মোটরগাড়ির বিভিন্ন যন্ত্রাংশ যেমন নির্গম নল, গতিরোধক বেলন, ইত্যাদি বিভিন্ন মূল যন্ত্রাংশ নির্মাতা প্রতিষ্ঠান প্রস্তুত করে থাকে। এই যন্ত্রাংশগুলি পরে একটি মোটরগাড়ি নির্মাতা কিনে নেয় এবং এগুলিকে সংযোজন করে একটি পূর্ণাঙ্গ সমাপ্ত মোটরগাড়ি নির্মাণ করেন। সমাপ্ত গাড়িটি এরপর গাড়ি বিক্রেতা ব্যবসায়ীদের কাছে বিপণন করে একেকজন ক্রেতার কাছে বিক্রি করা হয়।

## তথ্যসূত্র

## আরও দেখুন
* মূল্য-সংযোজনকারী পুনঃবিক্রয়কারী

বিষয়শ্রেণী:ব্যবসা পরিভাষা
বিষয়শ্রেণী:শিল্পজাত পণ্য উৎপাদন
বিষয়শ্রেণী:বহিঃউৎসায়ন
২০১৮ পাকিস্তান ক্রিকেট দলের স্কটল্যান্ড সফর

পাকিস্তান জাতীয় ক্রিকেট দল খেলার জন্য স্কটল্যান্ড সফর করে, যা ১২ থেকে ১৩ জুন ২০১৮-এ অনুষ্ঠিত হয়। এ ম্যাচ দ্য গ্রাঞ্জ ক্লাব, এডিনবরা। পাকিস্তান গত ২৩ মে স্কটল্যান্ড সফরে দুই একদিনের আন্তর্জাতিক খেলতে গিয়েছিল। উভয় দলের গ্রুপ পর্যায়ে একটি টি২০আই ক্রীড়ানুষ্ঠানের মধ্যে পূরণ সর্বশেষ ২০০৭ আইসিসি বিশ্ব টুয়েন্টি২০ টুর্নামেন্ট। এটি প্রথমবারের মতো স্কটল্যান্ড একটি পুরো সদস্যের পক্ষে একটি টি-টোয়েন্টি ম্যাচে খেলেছে।

## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

## তথ্যসূত্র

## বহিঃসংযোগ

বিষয়শ্রেণী:২০১৮-এ পাকিস্তানি ক্রিকেট
বিষয়শ্রেণী:২০১৮-এ স্কটিশ ক্রিকেট
বিষয়শ্রেণী:২০১৮-এ আন্তর্জাতিক ক্রিকেট প্রতিযোগিতা
বিষয়শ্রেণী:পাকিস্তান ক্রিকেট দলের স্কটল্যান্ড সফর
ফর হুম দ্য বেল টোলস

***ফর হুম দ্য বেল টোলস*** () মার্কিন সাহিত্যিক আর্নেস্ট হেমিংওয়ে রচিত ইংরেজি ভাষার উপন্যাস। এটি ১৯৪০ সালে প্রকাশিত হয়। এতে স্পেনের গৃহযুদ্ধের সময়ে রবার্ট জর্ডান নামে একজন তরুণ মার্কিনের গল্প বর্ণিত হয়েছে। ডিনামিটার হিসেবে তাকে সেগোভিয়া শহরে আক্রমণকালে একটি ব্রিজ উড়িয়ে দেওয়ার দায়িত্ব দেওয়া হয়েছিল।

*[[দ্য সান অলসো রাইজেস]]*, *[[আ ফেয়ারওয়েল টু আর্মস]]* ও *[[দ্য ওল্ড ম্যান অ্যান্ড দ্য সী]]*-এর সাথে যৌথভাবে এই উপন্যাসটিকে হেমিংওয়ের অন্যতম সেরা কাজ বলে গণ্য করা হয়।

## পটভূমি
আর্নেস্ট হেমিংওয়ে *ফর হুম দ্য বেল টোলস* বইটি ১৯৩৯ সালে কিউবার হাভানা, ফ্লোরিডার কি ওয়েস্ট ও আইডাহোর সান ভ্যালিতে অবস্থানকালীন রচনা করেন। কিউবায় হোটেল আম্বোস-মুন্ডোসে থাকাকালীন তিনি বইটির পাণ্ডুলিপি নিয়ে কাজ করেন। হেমিংওয়ে নিউ ইয়র্ক সিটির ইন্টারকন্টিনেন্টাল নিউ ইয়র্ক বার্কলে হোটেলে থাকাকালীন ১৯৪০ সালের জুলাই মাসে উপন্যাসটি লেখা শেষ করেন এবং এটি অক্টোবরে প্রকাশিত হয়। এটি হেমিংওয়ের স্পেনের গৃহযুদ্ধের অভিজ্ঞতা লব্ধ এবং এর মুখ্য চরিত্র রবার্ট জর্ডান রিপাবলিকানদের হয়ে স্পেনীয় সৈন্যদের সাথে যুদ্ধ করেন। ১৯৪০ সালের ২১শে অক্টোবর প্রকাশিত বইটির প্রথম সংস্করণের ৭৫,০০০ কপি বিক্রি হয়।

## চরিত্রাবলি
* রবার্ট জর্ডান - মার্কিন বিশ্ববিদ্যালয়ের স্পেনীয় ভাষার শিক্ষক ও বিস্ফোরক বিশেষজ্ঞ
* আনসেলমো - রবার্ট জর্ডানের বয়স্ক গাইড
* গোলজ - ব্রিজ ধ্বংসের আদেশ দেওয়া সোভিয়েত কর্মকর্তা
* পাবলো - ফ্যাসিস্ট-বিরোধী গেরিলা দলের নেতা
* রাফায়েল - অদক্ষ ও অলস গেরিলা, এবং যাযাবর
* মারিয়া - রবার্ট জর্ডানের যুবতী প্রেমিকা
* পিয়ার - পাবলোর স্ত্রী
* কার্কভ - সোভিয়েত এজেন্ট ও সাংবাদিক, জর্ডানের বন্ধু
* অগুস্তিন - মধ্য বয়স্ক গেরিলা
* এল সর্দো - গেরিলা দলের নেতা
* ফের্নান্দো - মধ্য বয়স্ক গেরিলা
* আন্দ্রেস ও এলাদিও - পাবলোর দলের সদস্য দুই ভাই
* প্রিমিতিবো - পাবলোর দলের তরুণ গেরিলা
* হোয়াকিন - উদ্যমী কিশোর কমিউনিস্ট, সর্দোর দলের সদস্য

## তথ্যসূত্র

বিষয়শ্রেণী:১৯৪০-এর মার্কিন উপন্যাস
বিষয়শ্রেণী:আর্নেস্ট হেমিংওয়ের উপন্যাস
বিষয়শ্রেণী:আধুনিক উপন্যাস
বিষয়শ্রেণী:মার্কিন যুদ্ধভিত্তিক উপন্যাস
বিষয়শ্রেণী:স্পেনের গৃহযুদ্ধভিত্তিক উপন্যাস
বিষয়শ্রেণী:চলচ্চিত্রে অভিযোজিত মার্কিন উপন্যাস
বিষয়শ্রেণী:বিবাচনকৃত বই
বিষয়শ্রেণী:চার্লস স্ক্রিবনার্স সন্সের বই
জাতীয় সমাজতান্ত্রিক দল (রব)

**জাতীয় সমাজতান্ত্রিক দল-জেএসডি** বাংলাদেশের একটি রাজনৈতিক দল। এটি ১৯৮০ সালে মূল জাতীয় সমাজতান্ত্রিক দল বিভক্তির দ্বারা গঠিত হয়েছিল। ইনুর নেতৃত্বে মূল দল থেকে আলাদা করে বলার জন্য দলটিকে মাঝে মাঝে **জাতীয় সমাজতান্ত্রিক দল (রব)** (দলের প্রধান নেতা আ.স.ম. আব্দুর রব) হিসাবে উল্লেখ করা হয়। বাংলাদেশ নির্বাচন কমিশন দলটিকে জাতীয় সমাজতান্ত্রিক দল-জেএসডি নামে ডাকে।

বর্তমানে নিবন্ধিত দল জেএসডি এর সভাপতি আ.স.ম. আবদুর রব এবং সাধারণ সম্পাদক আবদুল মালেক। অন্য অংশ জাসদ এর সভাপতি হাসানুল হক ইনু। এই অংশ ১৪ দলীয় জোট এবং বর্তমান মহাজোট সরকারের সাথে শরিক দল।

## তথ্যসূত্র

বিষয়শ্রেণী:বাংলাদেশের রাজনৈতিক দল
বিষয়শ্রেণী:২০০২-এ বাংলাদেশে প্রতিষ্ঠিত
বিষয়শ্রেণী:জাতীয় ঐক্যফ্রন্ট
বিষয়শ্রেণী:গণতন্ত্র মঞ্চ
বিষয়শ্রেণী:বাংলাদেশের সমাজতান্ত্রিক দল
এডুয়ার্ড বুখনার

থাম্ব|এডুয়ার্ড বুচনার ভাস্কর্য
**এডুয়ার্ড বুখনার** একজন জার্মান রসায়নবিদ। তিনি ১৯০৭ খ্রিস্টাব্দে রসায়নে নোবেল পুরস্কার পান।

## জীবনচরিত
### প্রারম্ভিক বছর
বুখনার মিউনিখে একজন অসাধারণ ফরেনসিক মেডিসিনের চিকিৎসকের ঘরে জন্মগ্রহণ করেন। হান্স আর্নস্ট আগস্ট বুচার ছিলেন তাঁর বড় ভাই। ১৮৮৪ সালে তিনি মিউনিখের বোটানিক ইনস্টিটিউটের কার্ল নেগেলির সাথে রসায়ন এবং অ্যাডলফ ফন বায়ারের সাথে উদ্ভিদবিজ্ঞান বিষয়ে গবেষণা শুরু করেন। একটি নির্দিষ্ট সময় Erlangen এর হারমান এমিল ফিশারের সঙ্গে কাজ করার পরে , বুখনার থিয়দোর কার্টিয়াস এর অধীনে ১৮৮৮ খ্রিষ্টাব্দে মিউনিখ বিশ্ববিদ্যালয় থেকে ডক্টরেট ডিগ্রি অর্জন করেন। তিনি মার্সেসি যুদ্ধে মৃত্যুবরণ করেন এবং তাকে ফরাসী, রোমানিয়া থেকে জার্মান সৈন্যদের কবরস্থানে দাফন করা হয়।

## শিক্ষা জীবন
বুখনার ১৮৮৯ সালে মিউনিখ বিশ্ববিদ্যালয়ে অ্যাডলফ ভন বেয়ারের জৈব পরীক্ষাগারে সহকারী প্রভাষক নিযুক্ত হন। ১৮৯১ সালে, তিনি একই বিশ্ববিদ্যালয়ে প্রভাষক পদে উন্নীত হন।

## ব্যক্তিগত জীবন
বুখনার ১৯০০ সালে লোটে স্টাহলকে বিয়ে করেন। প্রথম বিশ্বযুদ্ধের শুরুতে তিনি স্বেচ্ছায় কাজ করেন এবং পশ্চিমে এবং তারপর পূর্ব ফ্রন্টে যুদ্ধাস্ত্র-পরিবহন ইউনিটের কমান্ডার মেজর পদে উন্নীত হন।

১৯১৬ সালের মার্চ মাসে তিনি উর্জবার্গ বিশ্ববিদ্যালয় ফিরে আসেন। ১৯১৭ সালের এপ্রিল মাসে তিনি আবার স্বেচ্ছাসেবক হন। ১৯১৭ সালের ১১ আগস্ট, রোমানিয়ার ফোকানিতে অবস্থানকালে তিনি একটি খোলস খণ্ডে আক্রান্ত হন এবং দুই দিন পরে মারা যান। তিনি মারাতিটির যুদ্ধে মারা যান এবং তাকে রোমানিয়ার ফোকানি থেকে জার্মান সৈন্যদের কবরস্থানে দাফন করা হয়।

## তথ্যসূত্র

বিষয়শ্রেণী:জার্মান নোবেল বিজয়ী
বিষয়শ্রেণী:১৮৬০-এ জন্ম
বিষয়শ্রেণী:১৯১৭-এ মৃত্যু
বিষয়শ্রেণী:জার্মান প্রাণরসায়নবিদ
বিষয়শ্রেণী:নোবেল বিজয়ী রসায়নবিদ
বিষয়শ্রেণী:মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাভারিয়ার সামরিক কর্মী
অ্যাক্রস দ্য রিভার অ্যান্ড ইনটু দ্য ট্রিজ

***অ্যাক্রস দ্য রিভার অ্যান্ড ইনটু দ্য ট্রিজ*** () হল মার্কিন সাহিত্যিক আর্নেস্ট হেমিংওয়ে রচিত ইংরেজি ভাষার উপন্যাস। এটি ১৯৫০ সালে চার্লস স্ক্রিবনার্স সন্স থেকে প্রকাশিত হয়। এর পূর্ববর্তী বছরে উপন্যাসটি ধারাবাহিকভাবে *কসমোপলিটান* সাময়িকীতে প্রকাশিত হয়। মার্কিন যুক্তরাষ্ট্রের গৃহযুদ্ধের কনফেডারেট জেনারেল টমাস জে. (স্টোনওয়েল) জ্যাকসনের শেষ উক্তি "লেট আস ক্রস অভার দ্য রিভার অ্যান্ড রেস্ট আন্ডার দ্য শেড অব দ্য ট্রিজ" থেকে বইটির শিরোনাম গ্রহণ করা হয়। উপন্যাসটিতে পঞ্চাশ বছর বয়সী কর্নেল রিচার্ড ক্যান্টওয়েলের জীবনের পূর্বস্মৃতি ও তার প্রথম বিশ্বযুদ্ধকালীন অভিজ্ঞতা বর্ণিত হয়েছে।

## পটভূমি ও প্রকাশনার ইতিহাস
আর্নেস্ট হেমিংওয়ে ১৯৪৮ সালে এ.ই. হোচনারের সাথে পরিচিত হন, যখন হোচনার বিমান বাহিনীর চাকরি ছেড়ে দিয়ে *কসমোপলিটান* সাময়িকীতে "কমিশনপ্রাপ্ত এজেন্ট" হিসেবে যোগ দেন। হেমিংওয়ের নাম লেখকদের নামের তালিকায় ছিল, হোচনারের যাদের সাথে যোগাযোগ করতে হয়েছিল। তাই তিনি কিউবা যান এবং হেমিংওয়ের সাথে দেখা করতে চান ও তাকে একটি ছোট প্রবন্ধ লিখতে জমা দিতে বলেন। হেমিংওয়ে কোন প্রবন্ধ না লিখে তার পরবর্তী উপন্যাস *অ্যাক্রস দ্য রিভার অ্যান্ড ইনটু দ্য ট্রিজ* লিখে হোচনারের কাছে জমা দেন। *কসমোপলিটান* বইটিকে ধারাবাহিকভাবে পাঁচটি কিস্তিতে প্রকাশ করে।

## মূল্যায়ন
*[[দ্য নিউ ইয়র্ক টাইমস]]*-এ জন ওহারা লিখেন, "বর্তমানে জীবিত সবচেয়ে গুরুত্বপূর্ণ সাহিত্যিক, শেকসপিয়ারের মৃত্যুর পর অন্যতম সেরা লেখক, একটি নতুন উপন্যাস প্রকাশ করেছেন। উপন্যাসটির শিরোনাম *অ্যাক্রস দ্য রিভার অ্যান্ড ইনটু দ্য ট্রিজ*। সাহিত্যিকটি আর কেউ নয়, তিনি আর্নেস্ট হেমিংওয়ে, সবচেয়ে গুরুত্বপূর্ণ, ১৬১৬ সালের পর মিলিয়ন সংখ্যক লেখকের মধ্যে অন্যতম সাহিত্যিক।" *দ্য নিউ ইয়র্ক টাইমস*-এ টেনেসি উইলিয়ামস লিখেন, "আমি এখন হেমিংওয়ের নতুন উপন্যাসের ছন্দোময়তা না শুনে ভেনিস যেতে পারি না। এটি সবচেয়ে দুঃখ ভারাক্রান্ত শহরের সবচেয়ে দুঃখ ভারাক্রান্ত উপন্যাস। যদি আমি বলি আমি মনে করি হেমিংওয়ের এটাই সেরা এবং সবচেয়ে সৎ কাজ, আপনারা আমাকে পাগল মনে করবেন। এটি সম্ভবত জনপ্রিয় একটি বই হবে। সমালোচকগণ হয়ত বইটিকে রুক্ষভাবে দেখবে। কিন্তু এর ছন্দোময়তা একজন মানুষের হৃদয়ের প্রত্যক্ষ উক্তি, যিনি সরাসরি প্রথমবার এই কথা বলছেন এবং তা আমার কাছে এটিকে হেমিংওয়ের সবচেয়ে ভাল কাজ বলে মনে হয়েছে।"

## তথ্যসূত্র

বিষয়শ্রেণী:১৯৫০-এর মার্কিন উপন্যাস
বিষয়শ্রেণী:আর্নেস্ট হেমিংওয়ের উপন্যাস
বিষয়শ্রেণী:মার্কিন যুদ্ধভিত্তিক উপন্যাস
বিষয়শ্রেণী:চার্লস স্ক্রিবনার্স সন্সের বই
বিষয়শ্রেণী:বছর অনুযায়ী মার্কিন উপন্যাস
বিষয়শ্রেণী:চলচ্চিত্রে অভিযোজিত মার্কিন উপন্যাস
বিষয়শ্রেণী:পর্বক্রমে প্রথম প্রকাশিত উপন্যাস
দ্য গার্ডেন অব ইডেন (উপন্যাস)

***দ্য গার্ডেন অব ইডেন*** () হল আর্নেস্ট হেমিংওয়ের মরণোত্তর প্রকাশিত দ্বিতীয় উপন্যাস। এটি ১৯৮৬ সালে প্রকাশিত হয়। হেমিংওয়ে বইটির রচনা শুরু করেছিলেন ১৯৪৬ সালে এবং পরবর্তী ১৫ বছরে তিনি এর পাণ্ডুলিপি নিয়ে কাজ করেন। এই সময়ে তিনি *[[দি ওল্ড ম্যান অ্যান্ড দ্য সী]]*, *দ্য ডেঞ্জারাস সামার*, *আ মুভেবল ফিস্ট* ও *আইল্যান্ডস ইন দ্য স্ট্রিম* রচনা করেন।

## পটভূমি
মেলো যুক্তি দেখান এই গল্পের সূত্রপাত হয় যখন হেমিংওয়ে তার দ্বিতীয় স্ত্রী পলিন ফাইফারকে নিয়ে মধুচন্দ্রিমায় যান এবং হ্যাডলি রিচার্ডসনকে তালাক দেওয়ার কিছুদিন পর থেকে। পুরুষ মুখ্য চরিত্র হল যৌবনকালের লেখক নিজেই এবং আকর্ষণীয় ও ধনী নারী চরিত্রটি হল পলিন।

*দ্য গার্ডেন অব ইডেন* হেমিংওয়ের নবম উপন্যাস। এটি ১৯৮৬ সালে তার মৃত্যুর পঁচিশ বছর পরে প্রকাশিত হয়। চার্লস স্ক্রিবনার্স সন্স ১৯৮৬ সালের মে মাসে উপন্যাসটি প্রকাশ করে। বইটির প্রথম মুদ্রণের ১০০,০০০ কপি বিক্রি হয়।

## প্রধান বিষয়বস্তু
*দ্য গার্ডেন অব ইডেন* বইতে হেমিংওয়ের নারী-পুরুষ সম্পর্কের বিশ্লেষণসহ লিঙ্গ ভূমিকার বৈপরীত্য দেখিয়েছেন। হেমিংওয়ের জীবনীকার জেমস মেলোর যুক্তি অনুসারে, *দ্য গার্ডেন অব ইডেন* লেখার পূর্বে হেমিংওয়ের কল্পকাহিনীতে "যৌনতার প্রতিস্থাপনের ধারণা" স্পষ্ট ছিল না। ক্যাথরিন বর্ন ডেভিডকে তার গায়ের রঙ দিয়ে তার চুল রাঙা করাতে সম্মত করিয়েছিলেন, "যাতে মনে হয় তার জমজ।"

## মূল্যায়ন
পাণ্ডুলিপি সম্পাদনার কারণে *দ্য গার্ডেন অব ইডেন* বইয়ের প্রকাশনা বিতর্কিত ছিল। সুজান সেইৎজ যুক্তি দেখান হেমিংওয়ে একটি নতুন দিকে নিয়ে যাচ্ছিলেন, যা সম্পাদনায় বাদ পড়ে যায়। তিনি মনে করেন সম্পাদনাটির মান খারাপ ছিল, এবং এতে কিছু লাইন, দৃশ্য ও পূর্ণ পরিচ্ছেদ বাদ পড়েছে। ফলাফল হেমিংওয়ের চিন্তাধারা প্রকাশ পায় নি।

## তথ্যসূত্র

বিষয়শ্রেণী:১৯৮৬-এর মার্কিন উপন্যাস
বিষয়শ্রেণী:আর্নেস্ট হেমিংওয়ের উপন্যাস
বিষয়শ্রেণী:চার্লস স্ক্রিবনার্স সন্সের বই
বিষয়শ্রেণী:মরণোত্তর প্রকাশিত উপন্যাস
বিষয়শ্রেণী:চলচ্চিত্রে অভিযোজিত মার্কিন উপন্যাস
জ্যাক এল. ওয়ার্নার

থাম্ব|১৯৫৫ সালে ওয়ার্নার

**জ্যাক লিওনার্ড "জে. এল." ওয়ার্নার** (; জন্ম: জ্যাকব ওয়ার্নার, ২ আগস্ট ১৮৯২ - ৯ সেপ্টেম্বর ১৯৭৮) ছিলেন একজন কানাডীয়-মার্কিন চলচ্চিত্র নির্বাহী। তিনি ওয়ার্নার ব্রস. স্টুডিওজের প্রধান ছিলেন। ওয়ার্নারের কর্মজীবনের ব্যপ্তি ছিল ৪৫ বছর এবং এই সময়ে তিনি তার সমকালীন হলিউড স্টুডিও মোঘলদের ছাড়িয়ে যান।

ওয়ার্নার ব্রস. স্টুডিওজের নির্মাণ বিভাগের সহযোগী প্রধান হিসেবে তিনি তার ভাই স্যাম ওয়ার্নারের সাথে কাজ করেন এবং চলচ্চিত্র শিল্পের প্রথম সবাক চলচ্চিত্রের প্রযুক্তি সংগ্রহ করেন। স্যামের মৃত্যুর পর জ্যাক তার অন্য দুই ভাই হ্যারি ও অ্যালবার্ট ওয়ার্নারদের সাথে দ্বন্দ্বে লিপ্ত হন। ১৯৫০-এর দশকে চলচ্চিত্র নির্মাণ কোম্পানির উপর তার ব্যাপক প্রভাব ছিল।

ওয়ার্নার ১৯৫৬ সালে গোল্ডেন গ্লোব সেসিল বি. ডামিল পুরস্কার এবং ১৯৫৯ সালে একাডেমি পুরস্কারের আরভিং জি. থালবার্গ স্মারক পুরস্কার লাভ করেন।

## জীবনী
### জন্ম ও পরিবার
জ্যাক ওয়ার্নার ১৮৯২ সালে কানাডা অন্টারিওর লন্ডন শহরে জন্মগ্রহণ করেন। তার পিতামাতা পোল্যান্ডের ইহুদি অভিবাসী ছিলেন, যারা ইদ্দিশ ভাষায় কথা বলতেন। তার পিতা বেঞ্জামিন ওয়ার্নার ছিলেন পোল্যান্ডের ক্রাস্নোসিয়েল্ক থেকে আগত মুচি এবং তার মাতা পার্ল লিয়া এইচেলবম। জ্যাক তার পিতামাতা পাঁচজন জীবিত সন্তানের একজন ছিলেন। ১৮৭৬ সালে বিয়ের পর পোল্যান্ডে অবস্থানকালীন তার পিতামাতার তিন সন্তান জন্মগ্রহণ করে, তন্মধ্যে একজন অল্প বয়সেই মারা যান। তাদের মধ্যে জ্যাকের একজন জীবিত বড় ভাই ছিলেন হির্শ, যিনি পরবর্তীকালে হ্যারি নাম পরিচিত ছিলেন।

### প্রারম্ভিক ব্যবসায়
ইয়ংস্টাউনে ওয়ার্নার ভ্রাতাগণ বিনোদন শিল্পে তাদের প্রথম পরীক্ষামূলক পদক্ষেপ গ্রহণ করেন। বিংশ শতাব্দীর শুরুর দিকে স্যাম ওয়ার্নার স্থানীয় একজন বাসিন্দার সাথে অংশীদারী ব্যবসায় গড়ে তুলেন এবং শহরের ওল্ড গ্র্যান্ড অপেরা হাউজ ক্রয় করেন। এই অপেরা হাউজটি তিনি সস্তা ধরনের ভডেভিল ও ফটোপ্লের ভেন্যু হিসেবে ব্যবহার করতেন। এক গ্রীষ্ম চলার পর এই ব্যবসায় ক্ষতির সম্মুখীন হয়। স্যাম ওয়ার্নার পরবর্তীকালে স্থানীয় আইডোরা পার্কে আলোক প্রক্ষেপক হিসেবে চাকরি পান। তিনি তার পরিবারকে এই নতুন মাধ্যমের সম্ভাবনা সম্পর্কে বুঝাতে সমর্থ হন এবং একজন আলোক প্রক্ষেপকের নিকট থেকে একটি মডেল বি কিনেটোস্কোপ ক্রয়ের জন্য আলাপ করেন। ১,০০০ মার্কিন ডলারে ক্রয় করা প্রক্ষেপক যন্ত্রটিতে জ্যাক তার একটি ঘোড়া বন্ধক রেখে ১৫০ মার্কিন ডলার প্রদান করেন।

## তথ্যসূত্র

## বহিঃসংযোগ
* 

বিষয়শ্রেণী:১৮৯২-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:ওয়ার্নার ব্রস.
বিষয়শ্রেণী:নির্বাক চলচ্চিত্র পরিচালক
বিষয়শ্রেণী:নির্বাক চলচ্চিত্র প্রযোজক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন চলচ্চিত্র নির্মাণ কোম্পানি প্রতিষ্ঠাতা
বিষয়শ্রেণী:মার্কিন চলচ্চিত্র স্টুডিও নির্বাহী
বিষয়শ্রেণী:গোল্ডেন গ্লোব পুরস্কার বিজয়ী প্রযোজক
বিষয়শ্রেণী:গোল্ডেন গ্লোব সেসিল বি. ডামিল পুরস্কার বিজয়ী
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:একাডেমি অব মোশন পিকচার আর্টস অ্যান্ড সায়েন্সেসের প্রতিষ্ঠাতা
বিষয়শ্রেণী:মার্কিন চলচ্চিত্র প্রযোজনা কোম্পানি প্রতিষ্ঠাতা
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:ক্যালিফোর্নিয়ার চলচ্চিত্র প্রযোজক
বিষয়শ্রেণী:২০শ শতাব্দীর মার্কিন স্মৃতিকথাকার
রেইনার ওয়াইস

**রেইনার ওয়াইস** (জন্ম ২৯ শে সেপ্টেম্বর, ১৯৩২) একজন মার্কিন পদার্থবিজ্ঞানী যিনি মহাকর্ষীয় পদার্থবিজ্ঞান এবং জ্যোতির্বিজ্ঞানে অবদানের জন্য পরিচিত। তিনি মার্কিন যুক্তরাষ্ট্রের খ্যাতনামা প্রযুক্তি শিক্ষা ও গবেষণা প্রতিষ্ঠান ম্যাসাচুসেটস ইন্সটিটিউট অফ টেকনোলজি-র (এমআইটি) পদার্থবিজ্ঞান বিষয়ে সংখ্যাতিরিক্ত অধ্যাপক এবং এলএসইউ-এর উপ-অধ্যাপক। তিনি লেজারের ইন্টারফেরোমেটিক কৌশ্ল আবিষ্কারের জন্য সুপরিচিত যা কিনা LEGO এর মৌলিক অপারেশন। তিনি COBE বিজ্ঞান কর্মী গ্রুপের চেয়ারম্যান ছিলেন।

তিনি ফরমিলাব হোলোমিটার পরীক্ষণের সদস্য, যা কোয়ান্টাম স্কেলে স্থান ও সময়ের বৈশিষ্ট্যগুলি পরিমাপ করতে এবং কোয়ান্টাম হোলফিকাল অস্থিরতার প্ল্যাংক-স্পষ্টতা পরীক্ষা প্রদানের জন্য একটি 40m লেজারের ইন্টারফেরোমিটার ব্যবহার করে।

LIGO আবিষ্কারে নিরবচ্ছিন্ন অবদান এবং মহাকর্ষীয় তরঙ্গ পর্যবেক্ষণের জন্য ২০১৭ সালে কিপ থর্ন এবং ব্যারি ব্যারিশের সাথে তাকে পদার্থবিজ্ঞানে নোবেল পুরস্কার প্রদান করা হয়

## ব্যক্তিজীবন
## শিক্ষাজীবন
## কর্মজীবন
## অবদান
## পদক ও সম্মাননা

বিষয়শ্রেণী:১৯৩২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন যুক্তরাষ্ট্রে জার্মান অভিবাসী
বিষয়শ্রেণী:ইহুদি নোবেল বিজয়ী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:জার্মান ইহুদি বংশোদ্ভূত মার্কিন ব্যক্তি
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
মোজাম্বিক প্রণালি

**মোজাম্বিক প্রণালি** (, , )ভারত মহাসাগরে একটি প্রণালি, যা দক্ষিণ-পূর্ব আফ্রিকার রাষ্ট্র মোজাম্বিক ও দ্বীপরাষ্ট্র মাদাগাস্কারের মধ্যে অবস্থিত। চ্যানেলটি প্রায়  দীর্ঘ এবং  চওড়া (সবচেয়ে অপ্রশস্ত অংশে) এবং এর গভীরতা ; মোজাম্বিক থেকে প্রায় ২৩০ কিমি (১৪৩ মা) এর দূরে। একটি উষ্ণ স্রোত, যা মোজাম্বিক স্রোত নামে পরিচিত, দক্ষিণদিকে প্রবাহিত হয় এবং দক্ষিণ আফ্রিকার পূর্ব উপকূলে গিয়ে আগুলহাস কারেন্ট নামে পরিচিত হয়।

## পরিসীমা
আন্তর্জাতিক জলসম্পদ প্রতিষ্ঠানের (ইন্টারন্যাশনাল হাইড্রোগ্রাফিক অরগানিজেশন) সংজ্ঞায়িত সীমা অনূযায়ী মোজাম্বিক চ্যানেল নিম্নরূপ:

:: *উত্তরঃ *রোভুমা ()নদী মোহনা থেকে ইলে গ্র্যান্ড কমোরের উত্তর বিন্দু রাস হাবু অবধি, এবং কমোরস দ্বীপপুঞ্জের উত্তর থেকে মাদাগাস্কারের উত্তর সীমানায় ক্যাপ দে আম্বার অবধি ().

:: *পূর্বঃ *মাদাগাস্কার এর পশ্চিম উপকূল

:: *দক্ষিণ. * মাদাগাস্কারের দক্ষিণ সীমান্তে ক্যাপ সেন্ট-মেরি থেকে মূল ভূখণ্ডের পন্ত দো অঊরো অবধি  ().

:: *পশ্চিমে. *দক্ষিণ আফ্রিকার মূল ভূখণ্ড 

আইএইচও}} কর্তৃক দক্ষিণ আফ্রিকার উপকূলে সংজ্ঞায়িত হওয়া সত্ত্বেও, চ্যানেলের পশ্চিম সীমা দক্ষিণাঞ্চলীয় আফ্রিকার উপকূলে বা বিশেষ করে মোজাম্বিকের উপকূলের মতো আরও সঠিকভাবে সংজ্ঞায়িত করা হয়।

## প্রণালিতে অবস্থিত বিভিন্ন দ্বীপপুঞ্জ

### কমোরস
* বৃহত্তর কমোর
* মোহেলি
* আঞ্জুয়ান

### [[ফ্রান্স]]

* মায়ট (বিতর্কিত দ্বীপ)
* ফ্রেঞ্চ সাউদার্ন আন্ড আন্টার্টিক ল্যান্ডস 
** বান দু গীসা (মাদাগাস্কার এবং কমোরস- এর মালিকানা দাবী করে)
** জুয়ান দে নোভা দ্বীপ(মাদাগাস্কার এর মালিকানা দাবী করে)
** ইউরোপা দ্বীপ(মাদাগাস্কার এর মালিকানা দাবী করে)
** বাসাস দ্য ইন্ডিয়া (মাদাগাস্কার এর মালিকানা দাবী করে)

### [[মোজাম্বিক]]
প্রিমেইরা এবং সেগুন্দাস দ্বীপপুঞ্জ

## ইতিহাস
দ্বিতীয় বিশ্বযুদ্ধে 'মাদাগাস্কার-এর যুদ্ধ'-এর সময় এই সমুদ্রপ্রণালিতে সরাসরি যুদ্ধ হয়েছিল। 

## তথ্যসূত্র

## বহিঃসংযোগ

* Japanese Submarines at Madagascar and the Mozambique Channel 
* 

বিষয়শ্রেণী:আফ্রিকার প্রণালি
বিষয়শ্রেণী:ভারত মহাসাগরের চ্যানেল
বিষয়শ্রেণী:আন্তর্জাতিক প্রণালি
হুকু জলপ্রপাত

**হুকু জলপ্রপাত** (), হচ্ছে চীনের হুয়াংহো নদীতে সবচেয়ে বড় জলপ্রপাত, এবং চীনের দ্বিতীয় সর্ববৃহৎ জলপ্রপাত (হুয়াংগোশো জলপ্রপাতের পরে), এবং বিশ্বের সবচেয়ে বড় হলদে পানির জলপ্রপাত। 
## অবস্থান
এই জলপ্রপাতটি শানশি এবং শাআনশি প্রদেশকে বিভক্তকারী অংশে পড়েছে, ফেনশি নগরী থেকে  পশ্চিমে, এবং য়িছুয়ান থেকে  পূর্বে যেখানে জিনশিয়া গ্র্যান্ড ক্যানিয়নয়ের মধ্যদিয়ে হুয়াংহো নদী হয়ে মাঝখানে মিলিত হয়েছে। 
## আকার
জলপ্রপাতটির আকার বিভিন্ন মৌসুমে পরিবর্তন হয়, সাধারণত  প্রশস্ত থাকলেও বন্যা মৌসুমে তা বৃদ্ধি পেয়ে  হয়ে যায়। এর উচ্চতা  এর বেশি। হুকু পর্বত-এর দিকে অগ্রসর হওয়ার সময়, উভয় দিয়ে পাহাড় সারি দ্বারা বেষ্টিত হয়ে, জলপ্রপাতটি নিচের দিকে  থেকে  সরু হয়ে পতিত হয়েছে। পানির বেগ বৃদ্ধি পেয়ে  উচ্চতা এবং  চওড়া জলপ্রপাত তৈরি করেছে, দেখে মনে হয় বিশাল আকৃতির চাপাত্র থেকে পানি পড়ছে। এই কারণে এটি *হুকু* (আক্ষরিক অর্থে, "ফ্লাস্কের মুখ") জলপ্রপাত নামে পরিচিত।

## তথ্যসূত্র

*Hukou Waterfall at China.org.cn
*Hukou Waterfall at Chinaculture.org I
*Hukou Waterfall at Chinaculture.org II
*Hukou Waterfall - Known to Elaborate Spirit of Chinese People

## বহিঃসংযোগ

*Photo Album "Hukou waterfall of Yellow River" 

বিষয়শ্রেণী:চীনের জলপ্রপাত
বিষয়শ্রেণী:শানশির ভূমিরূপ
বিষয়শ্রেণী:শাআনশির ভূমিরূপ
বিষয়শ্রেণী:শানশির দর্শনীয় স্থান
বিষয়শ্রেণী:শাআনশির দর্শনীয় স্থান
নর্মা ক্রুজ

**নর্মা ক্রুজ** একজন গুয়াতেমালান মানবাধিকার কর্মী যিনি  নারীদের বিরুদ্ধে সহিংসতা বিষয়ে কাজের জন্য পরিচিত।

## পেশা
৩ জুলাই ১৯৯৬ সাল থেকে তিনি ফান্ডাসিয়ন সোব্রেভিভিন্সের (সার্ভাইভার ফাউন্ডেশন) নেতৃত্বে আছেন যা গুয়াতেমালা শহর কেন্দ্রিক নারীদের অধীকার বিষয় নিয়ে কাজ করা একটি প্রতিষ্ঠান। এই প্রতিষ্ঠানটি ন্যায়বিচার ও সুরক্ষা চাইবার শত শত নারীকে মানসিক, সামাজিক ও আইনি সহায়তা প্রদান করে। যুক্তরাষ্ট্রের স্টেট অব ডিপার্টমেন্টের মতে, "২০০৭ সালে এই প্রতিষ্ঠান ৩০ জন ব্যক্তিকে খুঁজে পেতে সাহায্য করে যারা নারী হত্যার সাথে অভিযুক্ত।একই সাথে এনজিও টি মা দের কে প্রতিরক্ষার জন্য যুদ্ধ করে যাদের সন্তান চুরি করে অবৈধভাবে আন্তর্জাতিক পর্যায়ে পাচার করেথাকে।"

২০১১ সালে বসন্তে, বস্টনের আমেরিকান রেপারটরি থিয়েটার এবং সিস্টেম অফ দ্য ডাউনের সার্জ ট্যাঙ্কিডে, নর্মা ক্রুজ এবং তাদের সাতজন সক্রিয় কর্মীকে তাদের তৈরি প্রমেমেথিয়াস বাউন্ড উৎসর্গ করেন।

## হুমকি

২০০৯ সালের মে থেকে, নর্মা ক্রুজকে টেক্সট মেসেজ ও ফোন দ্বারা ধর্ষণ ও হত্যার পুনরাবৃত্তিমূলক হুমকির মুখোমুখি হতে হয়; তার পরিবারও হুমকির প্রতিবেদন জানিয়েছে। যদিও গুয়াতেমালার সরকার তাকে পুলিশ সুরক্ষা দিয়েছিল, তবে হুমকিগুলি থাকা কালিন সময় তিনি তার কাজ চালিয়ে গেছেন এবং এ্যামনেস্টি ইন্টারন্যাশনাল তার কর্মকে ২০১১ সালে একটি "অগ্রাধিকার বিষয়" বলে অভিহিত করেছে।  মার্চ ২০১১ সালে, তার প্রতিষ্ঠান একটি মোলোটোভ ককটেল দ্বারা ক্ষতিগ্রস্ত হয়, যদিও আক্রমণে কেউ আঘাত হয়নি।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:২০শ শতাব্দীতে জন্ম
সুআদ আল্লামী

**সুআদ আল্লামী** একজন নারী অধিকার কর্মী। তার মা তাকে শিক্ষার জন্য উৎসাহিত করেছিলেন, যদিও তিনি নিজে থেকে অশিক্ষিত ছিলেন। আল্লামী নারী অধিকারের আইনজীবী হয়ে উঠেন। তিনি ২০০৭ সালে এনজিও "উইমেন ফর প্রগ্রেস" প্রতিষ্ঠা করেন, এবং ২০১১ সাল অনুযায়ী  তিনি নারীদের উন্নয়নের জন্য প্রতিষ্ঠানটিতে নির্দেশনা দেন। "উইমেন ফর প্রগ্রেস", আইনি সমর্থন, পেশাগত প্রশিক্ষণ, গার্হস্থ্য সহিংসতা পরামর্শ, চিকিৎসা বিষয়ক পরীক্ষা,স্বাক্ষরতা শিক্ষা,শিশুদের যত্ন এবং ব্যায়ামের সুযোগ সহ অনেক সেবা প্রদান করে।

আল্লামী সদর সিটি উইমেনস সেন্টার প্রতিষ্ঠা করেন; যেখানে তিনি নিজে সাদরে জন্মগ্রহণ করেছিলেন।

২০০৯ সালে তিনি আন্তর্জাতিক সাহসী নারী পুরস্কার পেয়েছিলেন। তার গ্লোবাল ভাইটাল ভয়েসেস অ্যাওয়ার্ড জেতায়,তিনি  নিনা ম্যাগাজিনের সাথে একটা সাক্ষাৎকারে সম্মত হন যা পরবর্তিতে  ব্যাপকভাবে প্রচারিত হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:নারী মানবাধিকার কর্মী
বিষয়শ্রেণী:ইরাকি নারী
বিষয়শ্রেণী:ইরাকি নারী অধিকার কর্মী
ভারতীয় টেস্ট ক্রিকেটারদের তালিকা

এই নিবন্ধটি **ভারতীয় টেস্ট ক্রিকেটারদের তালিকা** সমন্ধে তথ্যসমৃদ্ধ।

আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট; যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। ভারত ক্রিকেট দল ১৯৩২ সালে টেস্ট পরিবারভূক্ত হয়। ৮ জানুয়ারি, ২০২১ তারিখ পর্যন্ত ২৯৯জন ক্রিকেটার ভারত জাতীয় ক্রিকেট দলের হয়ে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই খেলায় তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।

পরিসংখ্যানটি ৮ জানুয়ারি, ২০২১ তারিখ অনুযায়ী সঠিক।

## বিংশ শতক: ১৯৩২-১৯৫০

## ১৯৫১-বর্তমান

## তথ্যসূত্র

## বহিঃসংযোগ

* ক্রিকইনফো
* হাউস্ট্যাট

বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতীয় ক্রিকেটারদের তালিকা
ভারত
হাদিজাতো মানি

**হাদিজাতো মানি** (জন্ম ১৯৮৪ সালে) নাইজার থেকে একজন মানবাধিকার কর্মী ,যিনি দাসত্ব থেকে নিজেকে মুক্ত করার জন্য আইনি আদালতে লড়াই করেছেন।

## জীবন

১৯৮৪ সালে মানি নাইজারে জন্মগ্রহণ করেন। তিনি ৫০০ ডলারের বিনিময়ে বারো বছর বয়সে দাসত্বের কাজের জন্য বিক্রি হয়েছিলেন। নাইজারে ক্রীতদাস অবৈধ, কিন্তু ২০০৩ সাল থেকে এটি এখনও প্রায় দেখা যায়। তিনি তার প্রধানের জন্য কাজ করতেন এবং তিনটি সন্তানকে লালন করতেন। ব্যক্তি দাবি করেন যে তিনি তার স্ত্রী ছিল, তার দাস নয়। ফলস্বরূপ, তিনি অন্য মানুষ বিয়ে করায় তাকে দুই পত্নী গ্রহণে অভিযুক্ত করেন। মানিকে ছয় মাসের জন্য কারাগারে প্রেরণ করা হয় কিন্তু তাকে এই বিষয়ে মামলা দায়ের করার জন্য উৎসাহিত করা হয়।

আদালতে তার দোষ সাব্যস্ত হওয়ার দণ্ডাদেশ বানচাল করে দেয়ার  পর তাকে ২০,০০০ মার্কিন ডলার ক্ষতিপূরণ দেয়া হয় এবং পরে ২০০৯ সালে সম্মানী হিসেবে আন্তর্জাতিক সাহসী নারী পুরস্কার প্রদান করা হয়।  তিনি বিশ্বের ১০০ জন সর্বাধিক প্রভাবশালী ব্যক্তিদের মধ্যে ছিলেন যা টাইম ম্যাগাজিনে ২০০৯ এর তালিকায় প্রকাশ হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:১৯৮৪-এ জন্ম
বিষয়শ্রেণী:নারী মানবাধিকার কর্মী
বিষয়শ্রেণী:বিবিসি ১০০ নারী
ভেরনিকা মারচেনকো

**ভেরনিকা মারচেনকো** একজন রাশিয়ান কর্মী। ২০০৮ সালে তিনি এনজিও মাদার্স রাইট ফাউন্ডেশনের প্রধান ছিলেন,যা তিনি ১৯৮৮ সালে একজন ছাত্রী হিসেবে প্রতিষ্ঠা করেছিলেন।

## জীবন
মাদার্স রাইট ফাউন্ডেশন অমানবিক অবস্থার মুখোমুখি হওয়া ব্যক্তিদের বিষয়গুলির উপর কাজ করে, যেগুলি রাশিয়ান স্বেচ্ছাসেবকগণের মৃত্যু ঘটায়। পাশাপাশি মৃতদের পরিবারকে ক্ষতিপূরণ দিতে এবং সেই সকল মৃত্যৃতে যারা দোষী তাদের শাস্তি প্রদান করতে সহায়তা করে।  গুন্ডামি বন্ধ করার জন্যেও কাজ করে।  এই এনজিও প্রধানত বিদেশী অনুদানের অর্থায়ন দ্বারা পরিচালিত হয়।

মারচেনকো "ইউনস্ট" এর জার্নালেও কাজ করেছেন। ১৯৮৬ সালে তিনি সোভিয়েত সেন্ট্রাল টিভি দ্বারা সম্প্রচারিত "১২ তম স্টোরি" প্রদর্শনীতে ছিলেন এবং তিনি আন্তর্জাতিক যুব আন্দোলন "নেক্সট স্টপ সোভিয়েত" তে (১৯৮৭-১৯৯০) ছিলেন। ১৯৯৮ সালের নভেম্বর মাসে তাকে পাবলিক রেকগনিশন প্রাইজ পুরস্কার দেয়া হয় এবং ২০০২ সালের ডিসেম্বর মাসে রাশিয়ায় ওপেন সোসাইটি ইনস্টিটিউট তাকে নিঃস্বার্থ কাজের জন্য পুরস্কার প্রদান করেন। ২০০৯ সালে তিনি আন্তর্জাতিক সাহসী নারী পুরস্কার পেয়েছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:নারী মানবাধিকার কর্মী
বিষয়শ্রেণী:রুশ নারী
আগস্ট ২০১৮

**আগস্ট ২০১৮**-এ বিশ্বব্যাপী সংঘটিত ঘটনার সংক্ষিপ্ত-সার।

## ঘটনাবলী
### ২ আগস্ট ২০১৮ ([[বৃহস্পতিবার]])
* বাংলাদেশের রাজধানী ঢাকায় গত ২৯ জুলাই সড়ক দুর্ঘটনায় দুই শিক্ষার্থীর মৃত্যুর ফলশ্রুতিতে উদ্ভূত পরিস্থিতির প্রেক্ষিতে শিক্ষার্থীদের নিরাপত্তা বিবেচনা করে সারাদেশের সকল শিক্ষাপ্রতিষ্ঠান বন্ধ রাখা হয়।
### ৫ আগস্ট ২০১৮ ([[রবিবার]])
* ইন্দোনেশিয়ার লম্বকে ৬.৯ মাত্রার ভূমিকম্প এবং ভূমিকম্প-পরবর্তী সুনামীতে কমপক্ষে ১০৫ জন নিহত এবং ২৩৮ জন আহত হয়।

## তথ্যসূত্র

বিষয়শ্রেণী:আগস্ট
বিষয়শ্রেণী:২০১৮
জুলাই ২০১৮

**জুলাই ২০১৮**-এ বিশ্বব্যাপী সংঘটিত ঘটনার সংক্ষিপ্ত-সার।

## ঘটনাবলী
### ১৫ জুলাই ২০১৮ ([[রবিবার]])
* রাশিয়ার রাজধানী মস্কো শহরের লুঝনিকি স্টেডিয়ামে ২০১৮ ফিফা বিশ্বকাপ আসরের শিরোপা নির্ধারণী খেলায় ফ্রান্স ৪-২ গোলে ক্রোয়েশিয়াকে পরাজিত করে দ্বিতীয়বারের মতো বিশ্বকাপ শিরোপা লাভ করে।

### ২৭ জুলাই ২০১৮ ([[শুক্রবার]])
* পূর্ণগ্রাস চন্দ্রগ্রহণ এবং ২৫,০০০ বছরের মধ্যে মঙ্গল গ্রহ পৃথিবীর সবচেয়ে নিকটে অবস্থান করে।

## মৃত্যু

## তথ্যসূত্র

বিষয়শ্রেণী:জুলাই
বিষয়শ্রেণী:২০১৮
ভরতপুর বিধানসভা কেন্দ্র

**ভরতপুর (বিধানসভা কেন্দ্র)** ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৬৯ নং  ভরতপুর বিধানসভা কেন্দ্রটি ভরতপুর-২ সমষ্টি উন্নয়ন ব্লক এবং আলুগ্রাম, ভরতপুর, সিজগ্রাম, আমলাই ও তালগ্রাম গ্রাম পঞ্চায়েত ভরতপুর-১ সমষ্টি উন্নয়ন ব্লক এর অন্তর্গত।

ভরতপুর বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, আরএসপি এর ঈদ মহম্মদ তার  নিকটতম প্রতিদ্বন্দ্বী কংগ্রেসের ডালিয়া বেগমকে পরাজিত করেন।

### ১৯৭৭-২০০৬
২০০৬, ২০০১, ১৯৯৬ এবং ১৯৯১ সালে রাজ্য বিধানসভা নির্বাচনে, আরএসপি'র ঈদ মহম্মদ ভরতপুর কেন্দ্র থেকে জয়লাভ করেন, কংগ্রেসের আফজাল হোসেন খানকে, নির্দলের দেবাশিষ চ্যাটার্জীকে, নির্দলের সত্য নারায়ণ ব্যানার্জীকে এবং কংগ্রেসের আব্দুল মালেককে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮৭ সালে কংগ্রেসের সত্যপদ ভট্টাচার্য্য কংগ্রেসের খাইরুল খন্দকারকে পরাজিত করেন এবং ১৯৮২ এবং ১৯৭৭ সালে কংগ্রেস/নির্দলের আব্দুল মান্নানকে পরাজিত করেন।

### ১৯৫১-১৯৭২
কংগ্রেসের কুমার দীপ্তি সেনগুপ্ত ১৯৭২ সালে জয়ী হন। ১৯৭১ সালে নির্বাচনে সিপিআই (এম) -এর খন্দকার এমডি নুরে আহসান জয়ী হন। কংগ্রেসের সত্যপদ ভট্টাচার্য ১৯৬৯ সালে জয়ী হন। কংগ্রেসের এস সিনহা ১৯৬৭ সালে জয়ী হন। ১৯৬২ সালে আরএসপি'র শম্ভু গোপাল দাস বিজয়ী হন। কংগ্রেসের গোলবদন ত্রিবেদী ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে কংগ্রেসের বিজয়নেন্দ্র নারায়ণ রায় ভরতপুর আসন জয়লাভ করেন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:মুর্শিদাবাদ জেলার রাজনীতি
কেন্দ্রপাড়া

**কেন্দ্রপাড়া** () ভারতের ওড়িশা রাজ্যের কেন্দ্রপাড়া জেলার একটি শহর ও পৌরসভা এলাকা।

## জনসংখ্যার উপাত্ত
ভারতের ২০০১ সালের আদমশুমারি অনুসারে কেন্দ্রাপড়া শহরের জনসংখ্যা হল ৪১,৪০৪ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে কেন্দ্রাপড়া এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

## তথ্যসূত্র

বিষয়শ্রেণী:ওড়িশার শহর ও নগর
বিষয়শ্রেণী:ভারতের বন্দরনগরী
গাঢ় লাল বোতল ব্রাশ

**গাঢ় লাল বোতল ব্রাশ** (বৈজ্ঞানিক নাম: *Melaleuca citrina* ইংরেজি নাম: **common red**, **crimson** or **lemon bottlebrush**, হচ্ছে মিরটাসি পরিবারের *মেলালুকা* গণের একটি বৃক্ষের প্রজাতি।

## বিবরণ
গাঢ় লাল বোতল ব্রাশের পল্লব সরু এবং ঝুলন্ত।এদের পাতা একান্তর, পুষ্পমঞ্জরী বেলনাকার, পাপড়ি ৫টি। জানুয়ারী থেকে ডিসেম্বর মাসের মধ্যে এদের ফুল ফোটে।

## তথ্যসূত্র

বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:১৮০২-এ বর্ণিত উদ্ভিদ